อึ้ง ยอดเขาฝรั่งเศส แทบไม่มีหิมะ ในรอบกว่า100ปี รีสอร์ตเล่นสกีต้องปิด
หิมะหายไปไหน เทือกเขาพีเรนีสในฝรั่งเศส แทบไม่มีหิมะครั้งแรกในช่วงกลางฤดูหนาว ในรอบกว่าศตวรรษ ทำนักท่องเที่ยวผิดหวัง ขณะที่รีสอร์ตเล่นสกีต้องปิดชั่วคราวเมื่อ 12 ก.พ. สำนักข่าวรอยเตอร์รายงานภาวะโลกร้อนส่งผลกระทบโดยตรงต่อรีสอร์ตเล่นสกี Le Mourtis บนเทือกเขาพิเรนีส ในฝรั่งเศส เมื่อฤดูหนาวปีนี้ ต้องเผชิญกับสถานการณ์ที่ทำให้แสนจะห่อเหี่ยว เพราะแทบไม่มีหิมะบนภูเขาเป็นครั้งแรกในช่วงกลางฤดูหนาว ในรอบกว่า 100 ปี จนทำให้นักท่องเที่ยวที่จองที่พักมาแล้วต่างพากันผิดหวัง ขณะที่รีสอร์ตเล่นสกีก็ต้องปิดทำการชั่วคราวนอกจากนั้น ผู้ประกอบธุรกิจร้านอาหาร โรงแรมที่พักต้องประสบปัญหานักท่องเที่ยวน้อยลงไปด้วยนักอุตุนิยมวิทยาที่สำนักงานอุตุนิยมวิทยาแห่งชาติฝรั่งเศส เผยว่า อุณหภูมิช่วงเวลากลางวันบนเทือกเขาพิเรนีส สูงกว่า 10 องศาเซลเซียส เมื่อวันจันทร์ที่ 10 ก.พ. ที่ผ่านมา จนไม่ใช่เป็นแค่เพียงเป็นปีที่เลวร้ายเท่านั้น แต่บรรดานักวิทยาศาสตร์ยังคาดการณ์ว่าอุณหภูมิที่นี่จะสูงขึ้นเป็นเวลานาน ซึ่งจะส่งผลกระทบต่อผู้คนที่ประกอบธุรกิจเกี่ยวกับกีฬาฤดูหนาวบนเทือกเขาพีเรนีส เพราะหิมะลดน้อยลงมาก
หิมะหายไปไหน เทือกเขาพีเรนีสในฝรั่งเศส แทบไม่มีหิมะครั้งแรกในช่วงกลางฤดูหนาว ในรอบกว่าศตวรรษ ทำนักท่องเที่ยวผิดหวัง ขณะที่รีสอร์ตเล่นสกีต้องปิดชั่วคราว 
โลกร้อน,หิมะ,ฝรั่งเศส,ยอดเขาไม่มีหิมะ,เทือกเขาพิเรนีส,เทือกเขาพิเรนีสไม่มีหิมะ